

**Қазақстан Республикасы Қоршаған ортаны қорғау министрлігінің "Қазгидромет"
шаруашылық жүргізу құқығындағы республикалық мемлекеттік кәсіпорнының
еншілес мемлекеттік кәсіпорындарын құру туралы**

Қазақстан Республикасы Үкіметінің 2007 жылғы 28 тамыздағы N 748 Қаулысы

      "Мемлекеттік кәсіпорын туралы" Қазақстан Республикасының 1995 жылғы 19 маусымдағы  Заңына сәйкес Қазақстан Республикасының Үкіметі  **ҚАУЛЫ ЕТЕДІ** :   
      1. Қазақстан Республикасы Қоршаған ортаны қорғау министрлігінің "Қазгидромет" шаруашылық жүргізу құқығындағы республикалық мемлекеттік кәсіпорнына шаруашылық жүргізу құқығындағы мынадай еншілес мемлекеттік кәсіпорындарды құруға рұқсат берілсін:   
      "Гидрометеорологиялық мониторинг орталығы", Алматы қаласы;   
      "Алматы гидрометеорология орталығы", Талдықорған қаласы.   
      2. "Қазгидромет" және "Қазавиамет" республикалық мемлекеттік кәсіпорындарын құру туралы" Қазақстан Республикасы Үкіметінің 1999 жылғы 2 наурыздағы N 185  қаулысына (Қазақстан Республикасының ПҮАЖ-ы, 1999 ж., N 7, 51-құжат) мынадай толықтырулар енгізілсін:   
      көрсетілген қаулыға 1-қосымша мынадай мазмұндағы 14-2 және 14-3 жолдармен толықтырылсын:   
      "14-2. Гидрометеорологиялық мониторинг орталығы, Алматы қаласы   
      14-3. Алматы гидрометеорология орталығы, Талдықорған қаласы".   
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК